Държавен вестник, бр. 26, 2025 г., стр. 67

БРОЙ  26	
Д Ъ Р Ж А В Е Н  В Е С Т Н И К 	
СТР.  67   
определяне на съотношението и при прилагане 
на ограничението по чл. 32, ал. 1 от Закона за 
публичните финанси.
(2) Алинея 1 не се прилага при установени 
от контролен орган нарушения при сключването 
на ЕСКО договорите, договорите за съоръжения 
за производство и съхранение на електрическа 
енергия и/или при установяване на негативно 
въздействие на тези договори върху параметрите 
на разходите на общините.
(3) Плащанията през 2025 г. по главницата 
на съществуващ дълг със средства от нов дълг 
не се включват в ограничението по чл. 32, ал. 1 
от Закона за публичните финанси.
(4) При прилагане на ограничението по 
чл. 32, ал. 1 от Закона за публичните финан­
си се включват извършените плащания по 
главницата на банкови заеми тип овърдрафт/
револвиращи кредити.
(5) През 2025 г. общините може да поемат 
дълг извън ограниченията по чл. 32, ал. 1 от 
Закона за публичните финанси чрез заеми, 
предоставени им от финансови посредници в 
изпълнение на финансов инструмент, управляван 
от „Фонд мениджър на финансови инструменти 
в България“ – ЕАД, като годишният размер 
на плащанията на общината за всяка година 
по всички видове заеми без тези по ал. 3 и 
по чл. 32, ал. 5 от Закона за публичните фи­
нанси и без плащанията по ЕСКО договорите 
по ал. 1 не може да надвишава 25 на сто от 
средногодишния размер на собствените приходи 
и общата изравнителна субсидия за последните 
три години, изчислен на базата на данни от 
годишните отчети за изпълнението на бюджета 
на общината.
Чл. 96. За 2025 г. при изчисляване на огра­
ничението по чл. 94, ал. 3, т. 2 от Закона за 
публичните финанси не се включват ангажи­
менти за разходи по сключени договори от 
общината за:
1. извършвани от общината услуги по чл. 62 
от Закона за местните данъци и такси;
2. сметка на трансферите от централния бю­
джет по чл. 52, ал. 1, т. 1, буква „г“ от Закона 
за публичните финанси;
3. изпълнение на приоритетни проекти по 
Инвестиционната програма за общински про­
екти по приложение № 3 към чл. 113.
Чл. 97. (1) За унифициране на счетоводните 
процеси във всички общини кметовете задъл­
жително въвеждат Интегрирана финансово-ин­
формационна система за общините съгласно 
одобрения от министъра на финансите план 
за нейното внедряване. Кметовете на общини, 
включени в плана за 2025 г., оказват съдействие 
на изпълнителя на проекта за въвеждането на 
системата.
(2) За унифициране на счетоводните про­
цеси в бюджетните организации, чиито бю­
джети са включени в държавния бюджет, 
съответните първостепенни разпоредители с 
бюджет задължително въвеждат Интегрирана 
финансово-информационна система съгласно 
одобрен от Министерския съвет план за нейно­
то внедряване. Ръководителите на бюджетните 
организации, включени в плана, оказват съ­
действие за въвеждането на Интегрираната 
финансово-информационна система.
Чл. 98. (1) Размерът на средствата за пред­
ставителни разходи за кметовете в общините не 
може да бъде по-голям от 3 на сто от общия 
годишен размер на разходите за издръжка за 
дейност „Общинска администрация“.
(2) Размерът на средствата за представител­
ни разходи за общинските съвети не може да 
бъде по-голям от 1,5 на сто от общия годишен 
размер на разходите за издръжка за дейност 
„Общинска администрация“.
Чл. 99. (1) Кметът на община, за която сро­
кът на процедурата за финансово оздравяване 
е изтекъл през 2022 г. и следващите години и 
отпуснатият по реда на чл. 130ж, ал. 1 от Закона 
за публичните финанси заем не е възстановен, 
изпраща проекта на бюджет на общината за 
съгласуване от министъра на финансите. При 
разглеждането от общинския съвет на бюдже­
та на общината се обсъжда и становището на 
министъра на финансите.
(2) За община, за която срокът на процедурата 
за финансово оздравяване е изтекъл през 2022 г. 
и следващите години, отпуснатият по реда на 
чл. 130ж, ал. 1 от Закона за публичните финанси 
заем не е възстановен към края на 2024 г. и 
при оценката по чл. 130д, ал. 1 от Закона за 
публичните финанси се установи наличие на три 
или повече от условията по чл. 130а, ал. 1 от 
същия закон, планът за финансово оздравяване 
освен съдържанието по чл. 130е, ал. 1 – 3 от 
Закона за публичните финанси:
1. включва мерки за оптимизиране на разхо­
дите за възнаграждения в дейност „Общински 
съвети“;
2. не предвижда ползването на временен 
безлихвен заем по чл. 130ж, ал. 1 от Закона 
за публичните финанси.
Чл. 100. По реда на чл. 106 от Закона за 
публичните финанси може да се прихващат и 
дължимите лихви по чл. 105, ал. 1 от същия 
закон.	
Чл. 101. (1) Акционерните дружества с над 
50 на сто държавно участие в капитала и друже­
ствата, които те контролират, в които размерът 
на средствата на Фонд „Резервен“ е достигнал 
или е надхвърлил една десета част от капитала 
или определената от устава по-голяма част, при 
приключване на финансовата 2024 г. не правят 
отчисления за Фонд „Резервен“.
(2) Акционерните дружества по ал. 1, в които 
средствата на Фонд „Резервен“ са в размер, 
по-малък от посочения в ал. 1, при приключ­
ване на финансовата 2024 г. правят отчисления 
за фонда в размер на една десета част от ре­
ализираната печалба, а когато така определе­
ните отчисления биха довели до превишаване 
на определения размер на Фонд „Резервен“, 
правят отчисления в размер, съответстващ на 
средствата, необходими за неговото попълване.